
POŽEŠKO-SLAVONSKA ŽUPANIJA

             OPĆINA JAKŠIĆ

             Općinsko vijeće

KLASA:024-03/25-01/03
URBROJ:2177-04-01-25-13
Jakšić, 05. lipnja 2025.
ZAPISNIK
sa 1. Konstituirajuće sjednice Općinskog Vijeća Općine Jakšić održane dana  05. lipnja 2025. godine s početkom u 20,00 sati u Općinskoj  vijećnici Općine Jakšić
NAZOČNI: Boško Obradović, Dario Pažin, Josip Biondić, Mile Barišić, Mario Glavaš, Dario Majetić, Danijela Rezo, Lidija Kir, Luka Obradović, Ilija Subotić, Gabrijela Jurić, Emilija Štadlmajer i Damir Bahora.
ODSUTNI: nema.
OSTALI NAZOČNI:             

Ivica Kovačević,  općinski načelnik, 

Julija Panijan, službenica Općine,

Kristina Matijević , službenica Općine,

Damjan Maglica , službenik Općine
Nela Včelik, pročelnica JUO Općine Jakšić

Sjednica se tonski snima.
SADRŽAJ:
· otvaranje 1. konstituirajuće sjednice

· utvrđivanje kvoruma

· dnevni red

· usvajanje zapisnika sa 26. sjednice Općinskog vijeća

A) OTVARANJE KONSTITUIRAJUĆE SJEDNICE I UTVRĐIVANJE KVORUMA

Pročelnica Nela Včelik pozdravlja sve nazočne te otvara 1. konstituirajuću sjednicu Općinskog vijeća Općine Jakšić, utvrdivši kvorum, odnosno da je na istoj nazočno 13 od ukupno 13  općinskih vijećnika. 
Pročelnica napominje da su općinski vijećnici dnevni red dobili u svojim materijalima, te da imamo nadopunu dnevnog reda.
Tekst točke 9. dnevnog reda je izmijenjen, a dnevni red je nadopunjen točkom 10, Odlukom o proglašenju komunalne infrastrukture igrališta Cerovac javnim dobrom u općoj uporabi.

Pročelnica daje na raspravu predloženi dnevni red 1. konstituirajuće sjednice Općinskog vijeća. 
Rasprave nije bilo.
Pročelnica zatvara raspravu i daje na glasovanje, nakon čega je utvrdio da je isti prihvaćen  JEDNOGLASNO.

Predloženi dnevni red konstituirajuće sjednice Općinskog vijeća Općine Jakšić je 

DNEVNI RED:
1. Odluka o izboru Mandatne komisije i verifikacija mandata

2. Odluka o izboru Odbora za izbor i imenovanja

3. Odluka o izboru Odbora za Statut, poslovnik i normativnu djelatnost

4. Odluka o izboru predsjednika Općinskog vijeća Općine Jakšić

5. Odluka o izboru zamjenika predsjednika Općinskog vijeća Općine Jakšić

6. Odluka o raspoređivanju sredstava za rad političkih stranaka i nezavisnih vijećnika u   

    Općinskom vijeću Općine Jakšić za razdoblje 2025. godine

7. Odluka o izmjeni Odluke o socijalnoj skrbi

8. Odluka o proglašenju komunalne infrastrukture groblja Cerovac javnim dobrom u općoj 

     uporabi

9. Odluka o proglašenju komunalne infrastrukture groblja Granje javnim dobrom u općoj 

     uporabi
10. Odluka o proglašenju komunalne infrastrukture igrališta Cerovac javnim dobrom u općoj 

     uporabi
USVAJANJE ZAPISNIKA SA 26. SJEDNICE OPĆINSKOG VIJEĆA OPĆINE JAKŠIĆ

Pročelnica daje na raspravu Zapisnik sa 26. sjednice Općinskog vijeća. 

Pročelnica napominje da su općinski vijećnici dobili u svojim materijalima zapisnik sa 26. sjednice Općinskog vijeća ( zadnja sjednica u prethodnom mandatu 2021.-2025.) i objasnila da se na početku svake sjednice usvaja zapisnik sa prethodne, sukladno čl. 77. i 78. Poslovnika Općinskog vijeća Općine Jakšić („Službeni glasnik Općine Jakšić“ br., 2/19 i 4/21).

Rasprave nije bilo.

Pročelnica zatvara raspravu i daje na glasovanje, nakon čega je utvrdio da je isti prihvaćen  JEDNOGLASNO.

Ad.1. Izbor Mandatne komisije: 

Pročelnica Nela Včelik istaknula je da Mandatna komisija ima predsjednika i dva člana, te poziva da se iznesu prijedlozi. 


Ispred Kluba vijećnika HDZ-a,  Boško Obradović predložio je sljedeće članove Mandatne komisije:


Dario Pažin – za predsjednika,

Josip Biondić – za člana
Gospodin Mile Barišić predlaže  

Ilija Subotić –  za člana. 


Drugih prijedloga nije bilo.


Pročelnica Nela Včelik, prije glasovanja o naprijed navedenom prijedlogu, upitala je predložene članove da li prihvaćaju kandidaturu, na što su isti odgovorili da prihvaćaju. 


Pročelnica daje na glasovanje, te utvrđuje da je prvi i jedini prijedlog prihvaćen JEDNOGLASNO , te  Općinsko vijeće, donosi
ODLUKU
o izboru članova Mandatne komisije Općinskog vijeća Općine Jakšić

(Tekst  Odluke  prilaže se Zapisniku i čini njegov sastavni dio)

            Izvješće Mandatne komisije i verifikacija mandata:

Dario Pažin, predsjednik Mandatne komisije čita izvješće Komisije. 


Utvrđuje se da su izabrani slijedeći članovi Općinskog vijeća Općine Jakšić:

1. Boško Obradović, HDZ

2. Dario Pažin, HDZ

3. Josip Biondić, HDZ

4. Mile Barišić , HDZ 

5. Mario Glavaš, HDZ

      6. Dario Majetić, HDZ

      7. Danijela Rezo, HDZ

      8. Lidija Kir, HDZ

     9. Luka Obradović, Kandidacijska lista grupe birača Luka Obradović

    10. Ilija Subotić, Kandidacijska lista grupe birača Luka Obradović

    11. Gabrijela Jurić, Kandidacijska lista grupe birača Luka Obradović

    12. Emilija Štadlmajer, SDP

    13. Damir Bahora, SDP


Predsjednik Mandatne komisije, Dario Pažin utvrđuje da su se stekli svi potrebni uvjeti i da nema zakonskih zapreka za početak mandata 13 vijećnika Općinskog vijeća Općine Jakšić koje je poimenično naveo. 

Utvrđuje se da je prvi izabrani s kandidacijske liste HDZ  koja je dobila najviše glasova, Boško Obradović.

Pročelnica Nela Včelik iznosi da se o ovom izvješću ne glasuje te je zamolila prvog izabranog člana Boška Obradovića da preuzme dužnost predsjedanja današnjom sjednicom. 

Vijeće donosi:
ZAKLJUČAK
o primanju na znanje izvješća Mandatne komisije i verifikaciju mandata članova 

Općinskog vijeća Općine Jakšić
(Tekst  Zaključka  prilaže se Zapisniku i čini njegov sastavni dio)

Boško Obradović, predsjedavajući,  čestitao je svima izabranim vijećnicima, te predložio da rad krene prema utvrđenom dnevnom redu, a to je
· SVEČANA PRISEGA ČLANOVA OPĆINSKOG VIJEĆA I OPĆINSKOG NAČELNIKA 



Predsjedavajući  Boško Obradović  pročitao je tekst Prisege za sve vijećnike, 
“Prisežem svojom čašću da ću dužnost vijećnika  u Općinskom vijeću Općine Jakšić obavljati savjesno i odgovorno, i da ću se u svom radu držati Ustava Republike Hrvatske, zakona i Statuta Općine Jakšić, te da ću se zauzimati za svekoliki napredak Republike Hrvatske i  Općine Jakšić“.


nakon toga su poimenično prozvani vijećnici potvrdili Prisegu s riječi „ Prisežem“, te potpisali tekst prisege.


Općinski načelnik Ivica Kovačević je pročitao tekst Prisege za općinskog načelnika:

“Prisežem svojom čašću da ću dužnost općinskog načelnika  Općine Jakšić obavljati savjesno i odgovorno i da ću se u svom radu držati Ustava Republike Hrvatske, zakona i Statuta Općine Jakšić, te da ću se zauzimati za svekoliki napredak Republike Hrvatske i  Općine Jakšić“.

Ad.2.  Izbor Odbora za izbor i imenovanja:


Predsjedavajući Boško Obradović istaknuo je da Odbor za izbor i imenovanja ima predsjednika i dva člana, te poziva da se iznesu prijedlozi. 

Ispred Kluba vijećnika HDZ-a,  predloženi su sljedeći članovi Odbora za izbor i imenovanja:


Mario Glavaš – za predsjednika, 

Danijela Rezo – za člana.
Ispred kandidacijske liste grupe birača Luka Obradović predložena je  


Gabrijela Jurić –  za člana. 


Drugih prijedloga nije bilo.


Predsjedavajući Boško Obradović, prije glasovanja o naprijed navedenom prijedlogu, upitao je predložene članove da li prihvaćaju kandidaturu, na što su isti odgovorili da prihvaćaju. 

Predsjedavajući Boško Obradović daje na glasovanje, te utvrđuje da je prvi i jedini prijedlog prihvaćen JEDNOGLASNO i Općinsko vijeće, donosi
ODLUKU 

  o izboru članova Odbora za izbor i imenovanja Općinskog vijeća Općine Jakšić


(Tekst Odluke prilaže se Zapisniku i čini njegov sastavni dio)
Ad.3.  Izbor Odbora za Statut, Poslovnik i normativnu djelatnost Općinskog Vijeća Općine Jakšić

Predsjedavajući Boško Obradović istaknuo je da Odbor za Statut, Poslovnik i normativnu djelatnost Općinskog vijeća ima predsjednika i dva člana, te poziva da se iznesu prijedlozi. 


Ispred Kluba vijećnika HDZ-a,  predloženi su sljedeći članovi Odbora za Statut, Poslovnik i normativnu djelatnost Općinskog vijeća:


Lidija Kir– za predsjednicu, 


Mile Barišić – za člana.

Ispred kandidacijske liste grupe birača Luka Obradović predložen je  


Luka Obradović –  za člana. 

Ispred SDP-a, Damir Bahora je predložio Emiliju Štadlmajer.


Drugih prijedloga nije bilo.


Predsjedavajući Boško Obradović, prije glasovanja o naprijed navedenom prijedlogu, upitao je predložene članove da li prihvaćaju kandidaturu, na što su isti odgovorili da prihvaćaju. 


Predsjedavajući Boško Obradović daje na glasovanje poimenično za svakog kandidata, te se utvrđuje da su općinski vijećnici glasovali na sljedeći način:

11/13 vijećnika glasovalo za Lidiju Kir – za predsjednika. 

12/13 vijećnika glasovalo za Milu Barišića – za člana.

12/13 vijećnika glasovalo za Luku Obradovića–  za člana. 

4/13 vijećnika glasovalo za Emiliju Štadlmajer –  za člana.

Sukladno glasovima općinskih vijećnika, Općinsko vijeće Općine Jakšić je odlučilo da se imenuju sljedeći vijećnici u Odbor za Statut, Poslovnik i normativnu djelatnost Općinskog vijeća:
Lidija Kir – za predsjednika. 

Mile Barišić – za člana.

Luka Obradović–  za člana. 

Općinsko vijeće, donosi
ODLUKU

  o izboru članova Odbora za Statut, Poslovnik i normativnu djelatnost 

Općinskog vijeća Općine Jakšić


(Tekst Odluke prilaže se Zapisniku i čini njegov sastavni dio)

Ad.4. i 5.   Izbor predsjednika i potpredsjednika Općinskog vijeća:

Predsjedavajući Boško Obradović, iznosi da je ova točka dnevnog reda jedna, no  o svakom prijedlogu se glasuje odvojeno, odnosno posebno se glasuje o izboru Predsjednika Općinskog vijeća Općine Jakšić, a posebno o izboru potpredsjednika Općinskog vijeća Općine Jakšić. Predsjedavajući Boško Obradović čita članak 9. stavak 3. Poslovnika Općinskog vijeća koji kaže…“ predsjednik Općinskog vijeća bira se iz reda predstavničke većine, a potpredsjednik bira se iz reda predstavničke manjine, na njihov prijedlog“ . 


Predsjedavajući Boško Obradović poziva da se prvo iznesu prijedlozi za predsjednika Općinskog vijeća. 


Ispred Kluba vijećnika HDZ-a,  predložen je za predsjednika Općinskog vijeća Općine Jakšić: Boško Obradović, te su svoj prijedlog dostavili pismeno s potpisima 8 članova Kluba vijećnika HDZ-a.

Drugih prijedloga nije bilo.

Predsjedavajući Boško Obradović, prije glasovanja o naprijed navedenom prijedlogu, upitao je predloženog člana da li prihvaća kandidaturu, na što je isti odgovorio da prihvaća. 



Predsjedavajući Boško Obradović daje na glasovanje, te utvrđuje da je prvi i jedini prijedlog prihvaćen JEDNOGLASNO i Općinsko vijeće, donosi
ODLUKU
o izboru predsjednika Općinskog vijeća Općine Jakšić
(Tekst Odluke prilaže se Zapisniku i čini njegov sastavni dio)


Boško Obradović, izabire se za predsjednika Općinskog vijeća Općine Jakšić.

            Ova Odluka objavit će se u „Službenom glasniku Općine Jakšić“


Nakon što je izabran Predsjednik Općinskog vijeća Općine Jakšić, predsjednik Općinskog vijeća Boško Obradović,  iznosi da je Općinsko vijeće konstituirano izborom  Predsjednika, te poziva sve nazočne da odaju počast domovini Hrvatskoj,  hrvatskom himnom „Lijepa naša domovino“.


Novoizabrani Predsjednik koji je ujedno i predsjedavajući nastavio je daljnje predsjedavanje Vijećem. 

Predsjednik Općinskog vijeća, Boško Obradović, zahvalio se svima na ukazanom povjerenju, te nastavlja rad sjednice.


Predsjednik Općinskog vijeća, Boško Obradović poziva da se iznesu prijedlozi za izbor potpredsjednika Općinskog vijeća. 

Ispred kandidacijske liste grupe birača Luka Obradović predložen je  


Luka Obradović –  za potpredsjednika Općinskog vijeća

Svoj su prijedlog dostavili pismeno s 3 potpisa ( Luka Obradović, Ilija Subotić, Gabrijela Jurić).

Drugih prijedloga nije bilo.


Predsjednik Općinskog vijeća Boško Obradović daje jedini prijedlog na glasovanje, te utvrđuje da je prvi i jedini prijedlog prihvaćen JEDNOGLASNO i Općinsko vijeće Općine Jakšić , donosi
ODLUKU
o izboru potpredsjednika Općinskog vijeća Općine Jakšić

(Tekst  Odluke prilaže se Zapisniku i čini njegov sastavni dio)

Luka Obradović, izabire se za potpredsjednika Općinskog vijeća Općine Jakšić.

Ova Odluka objavit će se u „Službenom glasniku Općine Jakšić“.
Ad.6.  Odluka o raspoređivanju sredstava za rad političkih stranaka i nezavisnih vijećnika u  Općinskom vijeću Općine Jakšić za razdoblje 2025. godine

Predsjednik Vijeća gospodin Boško Obradović dao je riječ Pročelnici Neli Včelik koja daje uvodno obrazloženje u ime predlagatelja.

Predsjednik Vijeća otvara raspravu.

Budući da pitanja nije bilo, predsjednik Vijeća zatvara raspravu i daje na glasovanje, te utvrđuje da je Općinsko vijeće  JEDNOGLASNO prihvatilo, te donijelo

ODLUKU

o raspoređivanju sredstava za rad političkih stranaka i nezavisnih vijećnika u  Općinskom vijeću Općine Jakšić za razdoblje 2025. godine 
(Tekst  Odluke prilaže se Zapisniku i čini njegov sastavni dio)
Ad.7.  Odluka o izmjeni Odluke o socijalnoj skrbi
Predsjednik Vijeća gospodin Boško Obradović dao je riječ Pročelnici Neli Včelik koja daje uvodno obrazloženje u ime predlagatelja.

Predsjednik Vijeća otvara raspravu.

Budući da pitanja nije bilo, predsjednik Vijeća zatvara raspravu i daje na glasovanje, te utvrđuje da je Općinsko vijeće  JEDNOGLASNO prihvatilo, te donijelo

ODLUKU

o izmjeni Odluke o socijalnoj skrbi 
(Tekst  Odluke prilaže se Zapisniku i čini njegov sastavni dio)
Ad.8.  Odluka o proglašenju komunalne infrastrukture groblja Cerovac javnim dobrom u općoj uporabi

Predsjednik Vijeća gospodin Boško Obradović dao je riječ Pročelnici Neli Včelik koja daje uvodno obrazloženje u ime predlagatelja.
Općinski načelnik Ivica Kovačević detaljno pojašnjava razloge, pravni temelj i svrhu predložene odluke.
Predsjednik Vijeća otvara raspravu.

Budući da pitanja nije bilo, predsjednik Vijeća zatvara raspravu i daje na glasovanje, te utvrđuje da je Općinsko vijeće  JEDNOGLASNO prihvatilo, te donijelo

ODLUKU

o proglašenju komunalne infrastrukture groblja Cerovac javnim dobrom u općoj uporabi 
(Tekst  Odluke prilaže se Zapisniku i čini njegov sastavni dio)
Ad.9.  Odluka o proglašenju komunalne infrastrukture groblja Granje javnim dobrom u općoj uporabi

Predsjednik Vijeća gospodin Boško Obradović dao je riječ Pročelnici Neli Včelik koja daje uvodno obrazloženje u ime predlagatelja.
Općinski načelnik Ivica Kovačević detaljno pojašnjava razloge, pravni temelj i svrhu predložene odluke.
Predsjednik Vijeća otvara raspravu.

Budući da pitanja nije bilo, predsjednik Vijeća zatvara raspravu i daje na glasovanje, te utvrđuje da je Općinsko vijeće  JEDNOGLASNO prihvatilo, te donijelo

ODLUKU

o proglašenju komunalne infrastrukture groblja Granje javnim dobrom u općoj uporabi 
(Tekst  Odluke prilaže se Zapisniku i čini njegov sastavni dio)
Ad.10.  Odluka o proglašenju komunalne infrastrukture igrališta Cerovac javnim dobrom u općoj uporabi

Predsjednik Vijeća gospodin Boško Obradović dao je riječ Pročelnici Neli Včelik koja daje uvodno obrazloženje u ime predlagatelja.
Općinski načelnik Ivica Kovačević detaljno pojašnjava razloge, pravni temelj i svrhu predložene odluke.
Predsjednik Vijeća otvara raspravu.

Budući da pitanja nije bilo, predsjednik Vijeća zatvara raspravu i daje na glasovanje, te utvrđuje da je Općinsko vijeće  JEDNOGLASNO prihvatilo, te donijelo

ODLUKU

o proglašenju komunalne infrastrukture Igrališta Cerovac javnim dobrom u općoj uporabi 
(Tekst  Odluke prilaže se Zapisniku i čini njegov sastavni dio)
Na kraju 1. konstituirajuće sjednice, predsjednik općinskog vijeća gospodin Boško Obradović se svima zahvalio i otvorio raspravu ako netko od vijećnika ima bilo kakvih pitanja.

Pitanja nije bilo i rasprava se zatvara.

Dovršeno u 20:45 sati.
ZAPISNIK VODILA:                                                          
  PREDSJEDNIK VIJEĆA:

Nela Včelik, mag.oec.

                                    
Boško Obradović, prof.

